

**Cegléd Város Önkormányzatának**

**Polgármesterétől**

2700 Cegléd, Kossuth tér 1.

Levélcím: 2701 Cegléd, Pf.: 85.

Telefon: (53) 511-401, Fax: (53) 511-406

Előzmény ügyirata: C/5512025. Tárgy: a bogácsi üdülő 2025. évi üzemeltetése II.

Ügyintéző: Jáger Mária vezető-főtanácsos

**Cegléd Város Önkormányzata Képviselő-testületének**

**2025. március 20-ai nyilvános ülésére**

**Tisztelt Képviselő-testület!**

Emlékeztetőül:

Cegléd Város Önkormányzata, és további 11 település közös tulajdonában álló a Bogács, Zöldváralja u. 1. szám alatti üdülő ingatlan 2025. évi üzemeltetéséről CVÖ Képviselő-testülete **373/2024. (XII. 11.) Ök. határozat**ának megfelelő döntést hozták:

***„Cegléd Város Önkormányzatának Képviselő-testülete –*** *mint a Bogács belterület 888/14 hrsz-ú ingatlan 28,9 %-os társtulajdonosa – figyelemmel a 309/2023. (X. 19.) Ök. határozatban foglaltakra*

1. *Vállalja, és a tulajdonos önkormányzatok számára is javasolja a Bogács, Zöldváralja utca 1. szám alatti üdülő (a továbbiakban: Üdülő) üzemeltetésével megbízott, Cegléd Város Önkormányzata 100 %-os tulajdonában lévő* ***Ceglédi Termálfürdő Üzemeltető Kft-vel*** *(székhelye: 2701 Cegléd, Fürdő út 27-29. képviseli: Szűcs Ádám ügyvezető, a továbbiakban: Kft.)* ***2023. december 13-án megkötött Megbízási Szerződés 2026. január 1-jéig szóló meghosszabbítását, téli – 2024. október 1. és 2025. április 30. közötti – zárvatartás mellett.***
2. ***Napirendjére tűzi legkésőbb 2025 márciusi ülésén a Kft-t megillető üzemeltetési díj vállalásának, illetve az Üdülő 2025 évi teljes lezárásának kérdését. A tulajdoni részaránynak megfelelő üzemeltetési díj 1.445.000,- Ft/év összeg forrása a 2025. évi költségvetésben megtervezésre kerül.***
3. *Felhatalmazza a Polgármestert Cegléd Város Önkormányzat és a Kft. közötti 1. pontban hivatkozott szerződésmódosítás aláírására.*
4. *Felkéri a Kft. ügyvezetőjét, hogy legkésőbb 2025. március 31-ig készítsen beruházási koncepció-tervet az Üdülő piacképes szálláshelyként való hasznosításához szükséges korszerűsítésére, és terjessze azt a tulajdonos önkormányzatok polgármesterei elé.*
5. *Felkéri a Polgármestert, hogy jelen határozattal keresse meg az Üdülő társtulajdonos önkormányzatait, az egyező döntéshozatal elősegítése érdekében.*
6. *Utasítja a Ceglédi Közös Önkormányzati Hivatalt a szükséges intézkedések megtételére.”*

A határozat 1. pontjában hivatkozott szerződés meghosszabbításra, és minden tulajdonos részéről aláírásra került.

Jelen előterjesztés célja **annak eldöntése, hogy az üdülő – a határozat 2. pontjában hivatkozott üzemeltetési díj ellenében - május 1-jétől szeptember 30-ig kinyisson, vagy maradjon zárva, az üzemeltetési díj megtakarítása, de a részarányosan keletkező egyéb költségek (pl. közüzemi készenléti díj, hulladék, biztosítás, riasztó) megfizetése mellett.**

A tulajdonközösség polgármesterei részéről **felmerült az üdülő** akkor még előkészítés alatt álló, **Versenyképes Járások Program keretében történő teljes körű, minőségi szálláshellyé alakításának szándéka.** Abony Város Önkormányzatának Képviselő-testülete *(17,2 % tulajdoni hányad)* erről 2025. február 13-án érdemi döntést is hozott.

A közigazgatási és területfejlesztési miniszter február 28-án hirdette ki *a Versenyképes Járások Program végrehajtási rendszeréről szóló 2/2025. (II. 28.) KTM rendelet*ét, amely 2025. március 1-jén lépett hatályba. <https://njt.hu/jogszabaly/2025-2-20-9D.1>

A KTM rendelet preambuluma úgy határozza meg a Program célkitűzéseit, rendelkezései pedig olyan eljárási szabályokat vezetnek be, melyek alapján - értelmezésünk szerint – a támogatás nem használhatók fel a Bogácsi Üdülő piaci hasznosításra való alkalmassá tételére:

*„A vidéki Magyarország élhetőségének és népességmegtartásának támogatása, a városok és falvak kiegyensúlyozott fejlődésének biztosítása, a települések közötti térségi együttműködések ösztönzése érdekében Magyarország Kormánya a Területfejlesztési Alap terhére Versenyképes Járások* ***Program*** *elindításáról döntött, amelynek* ***keretében térségi alapinfrastruktúra és elérhetőség fejlesztése, térségi közszolgáltatások fejlesztése, térségi gazdaságfejlesztés, településüzemeltetés céljából lehet támogatást igényelni, illetve nyújtani.”***

**Javasolom egyelőre az alábbi „A” vagy „B” határozati javaslatnak megfelelő döntéshozatalt.**

**A fent idézett Ök. határozat 4. pontja értelmében a Termálfürdő Kft. az áprilisi ülésre előterjeszthető beruházási koncepció-tervet készít az Üdülő piacképes szálláshelyként való hasznosításához szükséges korszerűsítésére, ugyanakkor a Versenyképes Járások Program tekintetében egyelőre nem sürgős a döntéshozatal.**

Az előterjesztést **a Tulajdonosi, valamint a Gazdasági Bizottság** tárgyalja meg, a bizottság véleménye – jegyzőkönyvi kivonat formájában – a Képviselő-testület ülésén, helyben osztott anyagként kerül ismertetésre.

A döntéshozatal *a Magyarország helyi önkormányzatairól szóló 2011. évi CLXXXIX. törvény* (Mötv.) 46. § (1) bekezdése alapján, a (2) bekezdésben foglaltakra figyelemmel **nyilvános** ülés keretében, az 50. § rendelkezései alapján – figyelemmel *a Képviselő-testület és szervei szervezeti és működési szabályzatáról szóló 22/2024. (XI. 22.) önkormányzati rendelet* (Kt. SzMSz) 59. § 3. pontjára – **minősített** szavazati arányt igényel.

Cegléd, 2025. március 5. Dr. Csáky András

polgármester

--------

„A” Határozati javaslat:

**Cegléd Város Önkormányzatának Képviselő-testülete** – mint a Bogács belterület 888/14 hrsz-ú ingatlan 28,9 %-os társtulajdonosa – figyelemmel a 373/2024. (XII. 11.) Ök. határozatban 2. pontjában foglaltakra

1. Kezdeményezi és a tulajdonos önkormányzatok számára is javasolja a Bogács, Zöldváralja utca 1. szám alatti üdülő (a továbbiakban: Üdülő) 2025. május 1. és szeptember 30. közötti – megnyitását, üzemeltetését a Ceglédi Termálfürdő Üzemeltető Kft. (székhelye: 2701 Cegléd, Fürdő út 27-29. képviseli: Szűcs Ádám ügyvezető, a továbbiakban: Kft.) által
2. Üzemeltetési díjat állapít meg az Üdülő 1. pontban hivatkozott időszakban történő üzemeltetése ellenértékeként a Kft. részére tulajdoni hányada arányában, 1.445.000,- Ft/év összegben, az Önkormányzat 2025. évi költségvetése terhére.
3. Felhatalmazza a Polgármestert szükség esetén Cegléd Város Önkormányzata és a Kft. között az Üdülő vonatkozásában érvényben lévő Megbízási Szerződésaktualizálására.
4. Felkéri a Polgármestert, hogy jelen határozattal keresse meg az Üdülő társtulajdonos önkormányzatait, az egyező döntéshozatal elősegítése érdekében.
5. Utasítja a Ceglédi Közös Önkormányzati Hivatalt a szükséges intézkedések megtételére.

Határidő: azonnal Felelős: dr. Csáky András polgármester

„B” Határozati javaslat:

**Cegléd Város Önkormányzatának Képviselő-testülete** – mint a Bogács belterület 888/14 hrsz-ú ingatlan 28,9 %-os társtulajdonosa – figyelemmel a 373/2024. (XII. 11.) Ök. határozatban 2. pontjában foglaltakra

1. Kezdeményezi és a tulajdonos önkormányzatok számára is javasolja a Bogács, Zöldváralja utca 1. szám alatti üdülő (a továbbiakban: Üdülő) 2025-ben történő teljes zárva tartását, a Ceglédi Termálfürdő Üzemeltető Kft-vel (székhelye: 2701 Cegléd, Fürdő út 27-29. képviseli: Szűcs Ádám ügyvezető, a továbbiakban: Kft.) megkötött Megbízási Szerződés hatályban tartása mellett.
2. Vállalja tulajdoni hányada arányában az bezárt Üdülővel kapcsolatban keletkező költségek megfizetését.
3. Felhatalmazza a Polgármestert, hogy szükség esetén Cegléd Város Önkormányzat és a Kft. között az Üdülő vonatkozásában érvényben lévő Megbízási Szerződésaktualizálására.
4. Felkéri a Polgármestert, hogy jelen határozattal keresse meg az Üdülő társtulajdonos önkormányzatait, az egyező döntéshozatal elősegítése érdekében.
5. Utasítja a Ceglédi Közös Önkormányzati Hivatalt a szükséges intézkedések megtételére.

Határidő: azonnal Felelős: dr. Csáky András polgármester

A határozatról értesülnek:

**1-11.** Abony, Albertirsa, Ceglédbercel, Csemő, Dánszentmiklós, Jászkarajenő, Kőröstetétlen, Mikebuda, Tápiószőlős, Törtel és Újszilvás önkormányzatai;

**12.** Ceglédi Termálfürdő Üzemeltető Kft.

**13.** Ügyintéző

**14.** CKÖH Pénzügyi Iroda

**15.** Irattár

Az előterjesztést láttam:

Dr. Diósgyőri Gitta

címzetes főjegyző