**FELADAT ELLÁTÁSI KERETSZERZŐDÉS**

amely létrejött egyrészről

**Cegléd Város Önkormányzata**

székhely: 2700 Cegléd, Kossuth tér 1.

adószáma: 15731230-2-13

bankszámlaszáma: 11742025-15394772-00000000

képviseli: Dr. Csáky András, polgármester

ellenjegyzi: Dr. Diósgyőri Gitta, címzetes főjegyző

pénzügyi ellenjegyző: Sipos Nikoletta, pénzügyi irodavezető

mint megbízó (a továbbiakban: Fenntartó)

másrészről a

**Ceglédi TV Közhasznú Nonprofit Kft.**

székhelye: 2700 Cegléd, Teleki utca 12.

cégjegyzékszám: 13-09-129862

adószáma: 18674815-2-13

bankszámlaszám: OTP 11742025-20059381-00000000

képviseli: Pap Zsolt ügyvezető

mint feladatot ellátó (a továbbiakban: Szolgáltató),

továbbiakban együtt: Felek

között az alulírott helyen és napon az alábbi feltételek szerint:

**I.**

**A megbízás tárgya**

1. Szerződő Felek rögzítik, hogy Önkormányzat feladat ellátási szerződést köt Feladatellátóval a jelen szerződésben szereplő egyes önkormányzati feladatok ellátásának tárgyában. A feladatok ellátásának módját, teljesítését a feladatok természete szerint Felek a megbízási és/vagy vállalkozási jogviszony sajátosságai szerint értelmezik.

A Feladatellátási szerződés alapján a Szolgáltató által ellátandó feladatok a Magyarország helyi önkormányzatairól szóló 2011. évi CLXXXIX. törvényben foglalt önkormányzati feladatokhoz kapcsolódóan, a mindenkor hatályos jogszabályokban, így különösen a Fenntartó rendeleteiben, határozataiban, valamint a Szolgáltató Alapító Okiratában foglalt szabályok alapján:

* 1. Ceglédi Városi Televízió működtetése (napi műsor gyártása, online felületek működtetése: ctv.hu, Facebook, YouTube, Tik-Tok).
  2. George Pal Filmszínház működtetése.
  3. Közterületen elhelyezett hirdetőoszlopok működtetése.
  4. A Ceglédi Hírmondó című nyomtatott sajtótermék, Cegléd Város Önkormányzatának hivatalos lapja kiadói, főszerkesztői, előállítási, terjesztései, valamint digitális másolatának az Önkormányzat hivatalos honlapján történő közzététele.
  5. Rendezvényekkel kapcsolatos PR-tevékenység Cegléd Város Önkormányzata és az általa alapított intézmények és gazdasági társaságok számára.
  6. Városi mobilapplikáció üzemeltetése.

**II.**

**Fenntartó jogai és kötelezettségei**

1. Fenntartó jogosult kapcsolattartóján keresztül Szolgáltató részére a feladatokkal kapcsolatban utasításokat adni. Ha célszerűtlen vagy szakszerűtlen utasítást ad, Szolgáltató által történt figyelmeztetés után a legrövidebb időn belül köteles nyilatkozni az utasítás fenntartása vagy visszavonása tekintetében.
2. Fenntartó vállalja, hogy a szerződésben vállalt feladatok teljesítéséhez szükséges időn belül Szolgáltató rendelkezésére bocsátja a szerződés teljesítéséhez szükséges iratokat és információkat.
3. Fenntartó jelen szerződést 90 napos felmondási idővel mondhatja fel.

**III.**

**Szolgáltató jogai és kötelezettségei**

1. Szolgáltató vállalja, hogy jelen szerződés hatályba lépésétől biztosítja a feladatok ellátásához szükséges személyi és tárgyi feltételeket, valamint működése során biztosítja a feladat ellátáshoz szükséges engedélyeket.
2. Szolgáltató vállalja, hogy a működési rendjére vonatkozó szabályzatokat elkészíti és a Fenntartóval a szerződés teljesíthetősége érdekében egyezteti.
3. Szolgáltató vállalja, hogy folyamatos gazdálkodási ellenőrzési lehetőséget biztosít a Fenntartó számára.
4. Szolgáltató a szerződés teljesítéséhez a vele munkaviszonyban álló személyeken kívül munkavégzésre irányuló egyéb jogviszonyban álló, megfelelő szakképesítéssel és gyakorlattal rendelkező teljesítési segédek bevonására jogosult.
5. Szolgáltató köteles a Fenntartót minden olyan körülményről haladéktalanul értesíteni, amely a teljesítés eredményességét, vagy kellő időre való elvégzését veszélyezteti, vagy gátolja.
6. Fenntartó célszerűtlen vagy szakszerűtlen utasítása esetén Szolgáltató köteles őt figyelmeztetni. Amennyiben a Fenntartó a figyelmeztetés ellenére utasítását fenntartja, Szolgáltató a szerződéstől elállhat. Ha nem áll el, a munkát Fenntartó utasítása szerint, Fenntartó kockázatára elvégzi. Szolgáltató nem hajthat végre jogszabályba ütköző utasítást.
7. Felek megállapodnak, hogy jelen szerződésben foglalt anyagi ellenszolgáltatások Szolgáltató részére történő késedelmes kiegyenlítése esetén a Fenntartót késedelmes fizetésre vonatkozó jogkövetkezmények terhelik.
8. Szolgáltató jelen szerződést 90 napos felmondási idővel mondhatja fel.
9. Szolgáltató jelen Szerződés teljesítése során Fenntartó utasításai szerint és érdekeinek megfelelően, a tőle elvárható legnagyobb gondossággal köteles eljárni.

**IV.**

**Feladat ellátási díj**

1. Szolgáltatót a jelen szerződésben foglalt feladatok ellátásáért feladatellátási díj illeti meg.
2. Az adott üzleti évre vonatkozó becsült feladat ellátási díj összegét és a feladatok teljesítéséhez igazodó részszámlák ütemezését felek külön szerződésben rögzítik.
3. Az egyes feladatok teljesítésének költsége, ütemezése a piaci viszonyok és a Fenntartó egyedi utasításai nyomán az üzleti év során változhat. A változásokról Szolgáltató haladéktalanul tájékoztatja Fenntartót annak érdekében, hogy Fenntartó felelős döntést hozhasson arról, hogy a pontosított költségek ismeretében is fenntartja-e az egyes feladatok ellátására vonatkozó utasításait.
4. Fenntartó a feladat ellátási díjat a teljesítési igazolás alapján kiállított számla kézhezvételét követő 8 napon belül a Szolgáltató bankszámlájára történő átutalással egyenlíti ki.
5. A teljesítési igazolás aláírására Önkormányzat részéről a következő személy jogosult: Polgármester, távollétében az Alpolgármester.

**V.**

**A szerződés időtartama**

1. A szerződés határozatlan időtartamú. A szerződésben foglalt megállapodás mind két fél általi aláírás napján lép hatályba és határozatlan időre jön létre.
2. Felek a jelen szerződés keretében ellátandó feladatok, megvalósítandó projektek listáját szükség szerint, de legalább az üzleti évre vonatkozó önkormányzati költségvetés Képviselő-testület általi elfogadása után aktualizálják.

**VI.**

**Kapcsolattartásra vonatkozó rendelkezések**

1. Kapcsolattartó Önkormányzat részéről: Dr. Csáky András polgármester, és Hegedűs Ágota alpolgármester. A Ceglédi Hírmondóban megjelentetni kért dokumentumok átadásáról a Ceglédi Közös Önkormányzati Hivatal Szervezési Irodájának irodavezetője gondoskodik.
2. Kapcsolattartó Szolgáltató részéről: Pap Zsolt ügyvezető és meghatalmazottjai.
3. A kapcsolattartók jogosultak a szerződéssel kapcsolatos minden értesítés, utasítás átadás-átvételére.

**VII. Titoktartás**

1. A Felek tudomásul veszik, hogy a jelen Szerződés teljesítése során tudomásukra jutott valamennyi információt kötelesek üzleti titokként, bizalmasan kezelni, azokról harmadik fél számára felvilágosítást - az érintettek hozzájárulása nélkül - nem adhatnak. A titoktartás természetszerűen nem vonatkozik azokra a közérdekű adatokra, amelyek titokban tartását a törvény nem teszi lehetővé.

**VIII.**

**Egyéb rendelkezések**

1. A Felek a jelen Szerződés szerint végzett feladatok teljesítése során kötelesek együttműködni, amelynek során a teljesítéshez szükséges valamennyi információt folyamatosan egymás rendelkezésére kötelesek bocsátani.
2. Jelen Szerződést kizárólag írásban, mindkét Fél által meghatalmazott képviselők által aláírt megegyezéssel lehet módosítani, utalva arra, hogy az adott dokumentum a jelen Szerződés módosítása.
3. Egyik Fél sem felelős a jelen Szerződésben foglalt kötelezettségei elmulasztásáért, ha a mulasztás rajta kívülálló, elháríthatatlan okra vezethető vissza. Vis major esetén a teljesítésre képtelen Fél írásban értesíti a másik Felet a vis majort okozó eseményről és a Felek kötelesek megtenni mindent a vis major okának mielőbbi elhárítása érdekében.
4. Jelen Szerződésben nem szabályozott kérdésekben a Polgári Törvénykönyvről szóló 2013. évi V. törvény rendelkezései az irányadók. Felek a jelen szerződésből származó jogvitáikat elsődlegesen békés úton, tárgyalások útján kívánják rendezni. Amennyiben ez nem vezet eredményre, úgy kikötik a Ceglédi Járásbíróság illetékességét.
5. A jelen 5 oldalas szerződés 5 db eredeti, egymással szó szerint megegyező példányban készült, amelyből 3 példány a Fenntartót, 2 példány a Szolgáltatót illet meg.
6. Szerződő felek a jelen szerződést – annak elolvasása és értelmezése után - , mint akaratukkal mindenben megegyezőt jóváhagyólag és saját kezűleg írták alá.

Kelt: Cegléd, 2025. …...

|  |  |  |
| --- | --- | --- |
| …………………….  Önkormányzat  **Cegléd Város Önkormányzata**  Dr. Csáky András  *polgármester* |  | …………………….  Feladatellátó  **Ceglédi TV Egyszemélyes Közhasznú Nonprofit Kft.**  Pap Zsolt  *ügyvezető* |
| Ellenjegyezte:  …………………….  Dr. Diósgyőri Gitta  *címzetes főjegyző* |  |  |
| Pénzügyi ellenjegyző:  …………………….  Sipos Nikoletta  *pénzügyi irodavezető* |  |  |

Pénzügyi ellenjegyzés kelte: 2025. …...