# **KÖZFELADAT-ELLÁTÁSI SZERZŐDÉS**

Amely létrejött egyrészről

**Cegléd Város Önkormányzata**

Székhely: 2700 Cegléd, Kossuth tér l.

MÁK törzsszám: 731234

Adószám: 15731230-2-13

Képviseli: dr. Csáky András polgármester

A megállapodást ellenjegyzi: dr. Diósgyőri Gitta címzetes főjegyző

Pénzügyi ellenjegyző: Sipos Nikoletta a Ceglédi Közös Önkormányzati Hivatal Pénzügyi Iroda vezetője

a továbbiakban: Önkormányzat másrészről a

**„Kossuth Művelődési Központ” Nonprofit Közhasznú Korlátolt Felelősségű Társaság**

Székhely: 2700 Cegléd, Kossuth tér 5/A

Cégjegyzékszám: 13-09-184838

Adószám: 25844247-2-13

Képviseletében: Détári-Lukács Ágnes ügyvezető, a továbbiakban: Feladatellátó

(a továbbiakban együtt: Felek) között,

a kulturális javak védelméről és a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (továbbiakban: Kultv.), a közművelődési alapszolgáltatások, valamint a közművelődési intézmények és a közösségi színterek követelményeiről szóló 20/2018. (VII. 9.) EMMI rendelet, Cegléd Város Önkormányzatának a közművelődési alapszolgáltatásokról és a feladat ellátásáról szóló 36/2018. (XII. 28.) önkormányzati rendelete, valamint a 43/2017. (II. 9.) Ök. határozat és a 109/2017. (III. 30.) Ök. határozat alapján, 2017. április 3-án létrejött, Közfeladat-ellátási Szerződés 115/2019. (IV. 25.) Ök. határozat szerinti módosításáról, a módosításokkal egységes szerkezetbe foglalt szövegéről (a továbbiakban: **közművelődési megállapodás**), alulírott napon és helyen, az alábbi feltételek mellett:

# **Szerződés célja**

1. A Felek rögzítik, hogy az Önkormányzat a Magyarország helyi önkormányzatairól szóló 2011. évi CLXXXIX. törvény (Mötv.) 13. § 7. pontjában rögzített helyi közügyek, valamint a helyben biztosítandó közfeladatok körében ellátandó önkormányzati feladatok közül a kulturális szolgáltatás, előadó-művészeti szervezet támogatása, a kulturális örökség helyi védelme, a helyi közművelődési tevékenység támogatása közcélú feladatai ellátásáról az általa alapított egyszemélyes, nonprofit korlátolt felelősségű közhasznú szervezet, a Feladatellátó útján gondoskodik.
2. Az l. pontban rögzített közcélú feladatok ellátásának alapvető szabályait
   1. a Kultv., valamint
   2. Cegléd Város Önkormányzatának a közművelődési alapszolgáltatásokról és a feladat ellátásáról szóló 36/2018. (XII. 28.) számú önkormányzati rendelete állapítja meg.
3. E közművelődési megállapodás célja a helyi közművelődési rendeletben meghatározott önkormányzati közművelődési feladatok, tudományos, művészeti élet körébe tartozó tevékenységek ellátása (a továbbiakban: Művelődési Központ) üzemeltetése és a lakosság kulturális szükségleteinek és igényeinek kielégítése.

# **A közművelődési megállapodás tárgya**

1. Az Önkormányzata a közművelődési megállapodás keretei között biztosítja, hogy Cegléd város közigazgatási területén a lakosság önszerveződő közösségei megfelelő rendszerességgel és időtartamban tudják igénybe venni a Művelődési Központ szolgáltatásait, és hogy az igénybevétel idejére a minimális működési feltételek rendelkezésre álljanak.
2. A Feladatellátó közhasznú tevékenységként jelen megállapodás keretei között a következő önkormányzati közcélú feladatokat vállalja a Művelődési Központban biztosítani:
   1. **Művelődő közösségek** **létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára helyszín biztosítása** a Kultv. 76. § (3) bekezdés a) pontja céljából, pl.:

* Sakk szakkör
* Ceglédi Magyar-nóta Egyesület
* Römiklub
* Autista gyermekek szülői klubja
* Barátok Társasága
* Agrárnyugdíjasok klubja
* Galambászok
* Éremgyűjtők klubja
* Lila Akác nosztalgia klub
* Gerinctorna
* Country
* Modern tánc
* Szenior Örömtánc
* Salsa
* Angol klub gyerekeknek
* Salsation
* Zumba
* RLV alakformáló tánc
* RLV manó torna
* Zenés női torna
* Cegléd és térsége látássérültek egyesülete
* Hip-hop tánc gyerekeknek
* Klasszikus balett tanfolyam gyerekeknek
* Média klub
* Zenés varázskuckó gyermekfoglalkozás
* Gyermektánc

Helyszín biztosítása művelődő közösségeknek hetente, havonta, igény szerint 4-8 órás foglalkozás keretében a művelődési közösségi tevékenység végzéséhez. Ezt a közművelődési alapszolgáltatást a feladatellátó területén szakmai végzettséggel/tapasztalattal rendelkező személy bevonásával valósítja meg.

* 1. **A közösségi és társadalmi részvétel fejlesztése**

A Feladatellátó a Kultv. 76. § (3) bekezdés b) pontja szerinti

* felnőtt színházi és pódium előadások, bérletsorozatok (Rivalda, Pódium, Melódia)
* "Életképek" lelki egészségmegőrző előadássorozat
* Harmónia klub
* Filharmónia koncertek
* Hangfoglaló koncertek
* jazzkoncertek
* gyermekszínházi előadások (Pille mesebérlet)
* "babaszínház” (Tipegő mesebérlet)
* Mesekert
* retro kertmozi
* családi előadások
* Déryné Program előadásai
* felnőtt szóló előadások
* ifjúsági szóló előadások
* Újévi koccintás
* Nyáresti vigadalom
* Városi Majális
* Pöttyös Gyermeknap
* Laskafesztivál és Extrém Sportnap
* Idősek Világnapja
* Ceglédi Advent
* együttműködés iskolai közösségi szolgálat lebonyolítására
* Ceglédi Ifjúsági Önkormányzattal együttműködés
* "Kultúrházak éjjel-nappal"
* "Nyitott ház" program
* fesztiválszervezők szakmai napja
* befogadott vendégelőadások
* iskolai, egyéb külső szevezésű rendezvények
* nyári szabadtéri színház
* nyári táborok

A Kultv. 76.§ (3) b) pontján belül - az a) — g) pontokban foglalt tevékenységek megvalósításában szakmai és infrastrukturális támogatást nyújt.

Ezt a közművelődési alapszolgáltatást a feladatellátó területén szakmai végzettséggel, tapasztalattal rendelkező személy bevonásával valósítja meg.

* 1. **Az egész életre kiterjedő tanulás feltételeinek biztosítása**

A Feladatellátó a Kultv. 76. § (3) bekezdés c) pontja szerinti közművelődési alapszolgáltatás biztosítása érdekében az alábbi szakmai feladatokat látja el:

* "Bakancslista" utazási klub vetített képes előadássorozata
* Alapfokú számítógéphasználói tanfolyam
* Felfedező labor
* interaktív tárlatvezetés
* "Nagymesterek életművei"
* Családi felfedező - családi program
* "Látod Mama"
* kiállítások

A téma iránt érdeklődők számára ismeretterjesztő alkalmak szervezése, illetve helyszín biztosítása a művelődő közösségek rendszeres és alkalmi tevékenységéhez.

Ezt a közművelődési alapszolgáltatást a feladatellátó területén szakmai végzettséggel/tapasztalattal rendelkező személy bevonásával valósítja meg.

* 1. **A hagyományos közösségi kulturális értékek átörökítése feltételeinek biztosítása**

A feladatellátó a Kultv. 76. § (3) bekezdés d) pontja szerinti közművelődési alapszolgáltatás biztosítása érdekében az alábbi szakmai feladatokat látja el:

* nemzeti ünnepek: március 15., augusztus 20., október 23.
* Történelmi események megemlékezései: II. Magyar Hadsereg Doni katasztrófájáról, Bedei csata, Kommunizmus áldozatairól, Holokauszt áldozatairól, Hősök napja, Trianoni megemlékezés - Nemzeti Összetartozás Napja, Kuláküldözés emléknapja, 1944-es bombatámadás, Aradi Vértanukról, 1956-os forradalom elesettjeiről, Csendes gyertyagyújtás, Szociális Munka Napja, Szovjetunióba hurcolt magyar politikai rabok és kényszermunkások emléknapja,
* Egyéb megemlékezések, emléknapok: magyar Kultúra Napja és Közművelődésben dolgozók napja, Városi Nőnapi Ünnepség, Város Bora Választás, Városalapítók napja, Pedagógus nap, Nagy László Lázár Emléknap, Tudományok Éjszakája
* Kossuth Toborzó és Huszárfesztivál
* Anyáról-leányra folknap
* táncházak
* Helytörténeti klub
* Gyermek néptánc csoport

Ezt a közművelődési alapszolgáltatást a feladatellátó területén szakmai végzettséggel/tapasztalattal rendelkező személy bevonásával valósítja meg.

* 1. **Az amatőr alkotó- és előadó-művészeti tevékenység feltételeinek biztosítása**

A Feladatellátó a Kultv. 76. § (3) bekezdés e) pontja szerinti közművelődési alapszolgáltatás biztosítása érdekében az alábbi szakmai feladatokat látja el:

* Színjátszó foglalkozás
* Társastánc tanfolyam kezdő/haladó
* Fazekas szakkör
* Kosárfonó szakkör
* Folton-folt klub
* Csuhé szakkör
* Gyöngyfűzés
* Csipkeverés
* Baba-mama horgolás
* Szövés kereten
* Gyertyaöntés
* Bútorfestés
* Élményfestés
* Fonalfalók kézimunka szakkör

Ezt a közművelődési alapszolgáltatást a feladatellátó területén szakmai végzettséggel/tapasztalattal rendelkező személy bevonásával valósítja meg.

* 1. **A tehetséggondozás és -fejlesztés feltételeinek biztosítása**

A Feladatellátó a Kultv. 76. § (3) bekezdés f) pontja szerinti közművelődési alapszolgáltatás biztosítása érdekében az alábbi szakmai feladatokat látja el:

* Roma táncház

Ezt a közművelődési alapszolgáltatást a feladatellátó területén szakmai végzettséggel/tapasztalattal rendelkező személy bevonásával valósítja meg.

* 1. **Kulturális alapú gazdaságfejlesztés**

A Feladatellátó a Kultv. 76. § (3) bekezdés g) pontja szerinti közművelődési alapszolgáltatás biztosítása érdekében az alábbi szakmai feladatokat látja el:

* kultúrcikkek értékesítése (hűtőmágnes, toll, italok, bögrék, naptárak)
* tematikus városnéző séták a nevezetességek bemutatásával
* turisztikai kiállításokon a város képviselete
* turisztikai kiadványok megjelentetése
* Gyermek- és babaruhabörze

Ezt a közművelődési alapszolgáltatást a feladatellátó területén szakmai végzettséggel, tapasztalattal rendelkező személy bevonásával valósítja meg.

1. Az Önkormányzat a fentieknek megfelelően megbízza a Feladatellátót az 5. pontban részletezett közművelődési feladatok ellátásával.
2. Feladatellátó a megbízást elfogadja és kötelezettséget vállal e feladatok színvonalas ellátására, a III. 11. pont szerinti ingatlanokban, épületrészekben, helyiségekben.

# **A feladatellátás feltételei**

1. Feladatellátó kijelenti, hogy az 5. pontban részletezett közművelődési feladatokat a saját erőforrásaival, és a jelen megállapodás, valamint az Önkormányzattal kötött, illetve közművelődési feladatellátás szerint biztosított személyi, tárgyi és pénzügyi keretek között, el tudja látni. A Feladatellátó kijelenti, hogy a II.5. pontban részletezett közművelődési feladatokat a saját erőforrásaival, és a jelen megállapodás, valamint az Önkormányzattal kötött, illetve megkötendő egyéb megállapodások szerint biztosított személyi, tárgyi és pénzügyi keretek között el tudja látni.
2. A Feladatellátó e közművelődési megállapodás aláírásának a napjától kezdődően jelen megállapodásnak megfelelően, teljeskörűen ellátja az Önkormányzat 5. pontban részletezett közművelődési feladatait, mint az Mötv-ben és a Kultv-ben meghatározott kötelező önkormányzati alapfeladatokat:
   1. Feladatellátó alapvetően a helyi sajátosságokhoz és igényekhez igazodóan köteles biztosítani a közművelődési szolgáltatásokat az igénybe vevők számára.
   2. Feladatellátó kötelezettséget vállal arra, hogy a közművelődési feladatai ellátása során biztosítja a hozzáférés lehetőségének egyenlőségét és azonos feltételeit. A Feladatellátó biztosítja továbbá a Kultv-ben meghatározott alapelvek (2-3. §) teljes körű érvényesülését.
   3. Feladatellátó kötelezettséget vállal arra, hogy a közművelődési tevékenységhez kapcsolódó, jogszabályokban előírt kötelező nyilvántartásokat vezeti és az éves statisztikai adatszolgáltatást az Önkormányzat részére biztosítja.
   4. Feladatellátó negyedévente - a Képviselő-testület munkaterve szerint előírt beszámolás időpontjáig, valamint soron kívüli önkormányzati igény esetén köteles beszámolni az Önkormányzatnak az ellátott közművelődési feladatokról és a feladatellátás pénzügyi teljesítéséről, valamint az önkormányzati támogatások felhasználásáról.
   5. Az Önkormányzat a Feladatellátó által ellátott feladatok megvalósításának minőségét érvényes szakértői engedéllyel rendelkező szakember, illetve szakfelügyelő közreműködésével vizsgáltathatja, de azt maga is vizsgálhatja.
   6. Feladatellátó köteles az általa biztosított közművelődési lehetőségek megfelelő propagandájáról folyamatosan és széleskörűen gondoskodni.
   7. A Feladatellátó vállalja, hogy a közművelődési feladatok ellátásához szükséges eszközök pótlását és karbantartását saját forrásból oldja meg.
3. Felek e közművelődési megállapodást a Feladatellátónak az Önkormányzat, mint alapító által elfogadott Alapító Okiratával, illetve az egyéb megkötött és megkötendő megállapodásaikkal összhangban, együttesen, egy ellátási és megállapodásos rendszerként kezelik, értelmezik és alkalmazzák. A Felek rögzítik, hogy ezen megállapodásos együttműködési keretrendszer alapján a Feladatellátó egyéb, a Kultv. 76. § (2) bekezdésében és a helyi közművelődési rendeletben meghatározott közművelődési feladatokat is elláthat az Önkormányzat számára. Ezen közfeladatok ellátásának a szabályait az adott dokumentum állapítja meg.
4. Felek rögzítik, hogy a városi közösségi tér céljaira szolgáló létesítmények az alábbiak:
   * „Művelődési Központ” ingatlan: a Cegléd, Kossuth tér 5/A. szám alatti, 287. helyrajzi számú ingatlan; Színház épület, „A” és „B” épület, amely magában foglal többek között egy színháztermet, kamaratermet (rendezvénytermet), galériát, próbatermet, csoportszobákat, oktatótermet;
   * „Kaszinó” ingatlan: a Cegléd, Felház utca 62. szám alatti, 292. helyrajzi számú ingatlan; kivett lakóház, udvarral.

* Szabadtéri rendezvények helyéül szolgáló közterület — előzetes egyeztetés alapján — mint rendezvénytér.

1. Felek rögzítik, hogy a közösségi térként szolgáló I. l. pont szerinti ingatlanok az Önkormányzat tulajdonában állnak. A Feladatellátó ezen ingatlanokat 2017. április l. napján kelt, határozatlan időtartamra szóló, külön megállapodással (Ingatlanhasználati szerződés) vette használatba.
2. A létesítmények használati szabályait, működésének módját - a Kultv., a helyi közművelődési rendelet, a vonatkozó egyéb jogszabályok és jelen megállapodás keretei között - a Feladatellátó maga állapítja meg.
3. Felek rögzítik, hogy a Feladatellátó, mint közművelődési intézmény, feladataként működteti a 11. pontban meghatározott épületegyüttest, mint a lakosság közösségi közművelődési tevékenységéhez erre a célra létrehozott, fenntartott és működtetett, megfelelő szakmai, személyi, infrastrukturális feltételekkel rendelkező egységet.
4. Feladatellátó elismeri, hogy köteles biztosítani a feladatok ellátásához szükséges, a Kultv. és a 20/2018. (VII. 9.) EMMI rendelet 14. szerinti szervezeti, személyi, végzettségi és tárgyi feltételeket. A Feladatellátó által a feladatok ellátása érdekében beszerzett vagyontárgyak, tárgyi eszközök, berendezések és felszerelések Feladatellátó tulajdonát képezik.
5. Feladatellátó a jelen megállapodás szerinti minden évben a 20/2018. (VII. 9.) EMMI rendelet 3. § (2) szerint szolgáltatási tervet készít, feladatait, mint elvégzendő közművelődési szolgáltatást, feladat-ellátási díj ellenében látja el. A feladatellátási díj tervezett éves mértékét Feladatellátó üzleti tervével együtt nyújtja be az Önkormányzat részére, és Cegléd Város Önkormányzatának Képviselő-testülete az éves költségvetési rendeletében hagyja azt jóvá. Felek a jóváhagyott feladatellátási díj kifizetésének ütemezéséről évente Pénzügyi megállapodást kötnek, mely megállapodás jelen szerződés elválaszthatatlan részét képezi.
6. Feladatellátó a havi teljesítésekről - teljesítési igazolás alapján - tárgyhó 20. napjáig számlát állít ki, amelyet az Önkormányzat a számla átvételét követő 8 napon belül a Feladatellátó benyújtott számláján szereplő bankszámlájára történő átutalással egyenlíti ki. A teljesítési igazolás aláírására Önkormányzat részéről a következő személy jogosult: Polgármester, távollétében Alpolgármester.
7. Felek megállapítják, hogy a Feladatellátó éves működéséhez szükséges pénzügyi, működési támogatások és díjak kifizetési ütemezéséről - az elfogadott költségvetési rendeletnek megfelelő - évente külön Támogatási szerződésben rendelkeznek.
8. Felek rögzítik, hogy:
   1. e közművelődési megállapodás keretei közt a közművelődési tevékenységben érintettek köre alapvetően a Kultv. szerinti közművelődési tevékenységet végző, végezni kívánó ceglédi és kistérségi lakosok, ceglédi székhelyű társadalmi szervezetek, egyéb szervezetek, intézmények, a lakosság önszerveződő közösségei, illetve városi művelődő közösségek, akik a közösségi színteret és közművelődési intézményt igénybe veszik vagy igénybe kívánják venni;
   2. a közművelődési tevékenységet szolgáló terek, a közművelődési intézmény és a Feladatellátó által ellátott egyéb, jelen megállapodás szerinti közművelődési tevékenységének szabad és megkülönböztetés-mentes igénybevételétől senkit nem zárnak el.
9. Igénybevételi díjak:
   1. Díjmentesen nyújtott szolgáltatások különösen az utcai rendezvények, egyes művelődési központon belüli rendezvények pl. kiállítások, előadások, öntevékeny csoportok támogatása szakmai segítségnyújtással; információs és tájékoztató tevékenység.
   2. A közművelődési szolgáltatás igénybevételi lehetőségeinek minimális időtartama és rendszeressége:
   3. Színház-kamaraterem: rendezvénytől függően
   4. Jegypénztár: hétfőtől péntekig: 10.00-18.00 óráig mindenkori rendezvény előtt 1 órával.
   5. „B” épület: hétfőtől péntekig 12.00-20.00 óráig hétvégén rendezvénytől függően.
   6. Ceglédi Galéria hétfőtől péntekig: 10.00-18.00 óráig szombaton 10.00-12.00 óráig
   7. Iroda: hétfőtől péntekig 8.00-16.00 óráig.
   8. „Kaszinó” hétfőtől vasárnapig: rendezvénytől függően.
   9. Tourinform Iroda hétfőtől péntekig: 9.00-17.00 óráig.
   10. E közművelődési megállapodásban rögzített nyitvatartási idő irányadó jellegű, szezonálisan változhat.
   11. Feladatellátó jogosult a Kultv. és a helyi önkormányzat rendelete alapján a közművelődési intézmény közönség előli zárva tartásáról rendelkezni.
10. Feladatellátó az 5.4. alpont feladataival összefüggésben vállalja, hogy — a nemzeti ünnepeken, az önkormányzati rendezvényeken — a szervezési és a kapcsolódó marketing munkákat az Önkormányzat határozatával jóváhagyott éves munkaterv szerinti elvégzi.
11. Felek rögzítik, hogy a Feladatellátó jogosult arra, hogy jelen megállapodásban rögzített feladatok ellátásán kívül a Kultv. és a helyi közművelődési rendelet céljaival egyező közművelődési igényekre szolgáltatásokat kínáljon. Ez azonban semmilyen módon nem veszélyeztetheti ezen megállapodás, illetve a 10. pont szerinti együttműködési keret feladatainak hatékony és megállapodásszerű megvalósítását.
12. Felek rögzítik, hogy a Feladatellátó jogosult szponzori támogatások gyűjtésére.
13. Felek rögzítik, hogy a Feladatellátó jogosult közművelődési megállapodások megkötésére.   
    Feladatai ellátásához igénybe veheti művészek, társulatok, civil szervezetek magán és jogi személyek szolgáltatásait.

# **Záró rendelkezések**

1. Az Önkormányzat kijelenti, hogy a helyi közművelődés támogatásával kapcsolatos kötelező közfeladatait elsősorban a Feladatellátó útján látja el, és a tulajdonában lévő, I. 1. pontban megjelölt ingatlanait elsődlegesen a Feladatellátó által üzemelteti.
2. Feladatellátó kijelenti, hogy eleget tesz jelen megállapodással összefüggő, jogszabályban meghatározott nyilvántartási és statisztikai adatszolgáltatási kötelezettségének.
3. Feladatellátó kijelenti, hogy teljesíti a köztulajdonban álló gazdasági társaságok takarékosabb működéséről szóló 2009. évi CXXII. törvényben foglalt feladatokat és az egyéb jogszabályokban foglalt közzétételi és egyéb kötelezettségeket.
4. Jelen megállapodás az aláírást követő naptól határozatlan időre jön létre, és a Felek között 2019. április 25-én létrejött Feladat-ellátási Szerződés helyébe lép.
5. E közművelődési megállapodásban meghatározott
   1. közhasznú szolgáltatások körét az Önkormányzat, a Feladatellátóval történt egyeztetés alapján, közös megegyezéssel felülvizsgálhatja, illetve módosíthatja, új tevékenységeket vonhatnak a megállapodás hatálya alá, a módosítás által azonban a szolgáltatás tartalma nem csökkenhet.
   2. célok sérelme nélkül a megállapodást közös megegyezéssel módosíthatják, illetve megszüntethetik.
6. Mindkét felet megilleti a megállapodás indokolás nélküli, írásbeli jognyilatkozattal megtett felmondásának a joga az alábbiak szerint:
   1. az Önkormányzat a megállapodást annak felmondási nyilatkozatától számított negyedik hónap utolsó napjára nézve szóló felmondási idővel mondhatja fel,
   2. Feladatellátó a megállapodást a tárgyév végére nézve, de legalább négy hónappal korábban közölt nyilatkozattal mondhatja fel.
7. Felek rögzítik, hogy e közművelődési megállapodás megszűnik, ha a közművelődési intézmény működése 2 hónapon túl, folyamatosan szünetel.
8. Felek kijelentik, hogy e közművelődési megállapodással kapcsolatos jogvitáikat, a vitás kérdéseket elsődlegesen békés úton, peren kívül kívánják elintézni; a jelen jogviszonyból származó perek esetére kikötik hatáskörtől függően a Ceglédi Járásbíróság, illetve a Budapest Környéki Törvényszék kizárólagos illetékességét.
9. E közművelődési megállapodásban nem szabályozott kérdésekben, a Polgári Törvénykönyvben, a Kultv-ben, az Mötv-ben, valamint a közművelődési alapszolgáltatásokról és a feladat ellátásáról szóló önkormányzati rendeletben foglalt rendelkezéseket kell alkalmazni.
10. Az Önkormányzat képviselője kijelenti, hogy jelen megállapodás aláírására és megkötésére Cegléd Város Önkormányzata Képviselő-testületének 115/2019. (IV. 25.) Ök. határozat 2. pontja alapján rendelkezik felhatalmazással.
11. Feladatellátó ügyvezető igazgatója kijelenti, hogy jelen megállapodás aláírására és megkötésére teljes körű jogosultsággal és felhatalmazással rendelkezik.
12. Jelen közművelődési megállapodást a Kultv.79. § (3) bekezdése szerint a helyben szokásos módon - a Ceglédi Közös Önkormányzati Hivatal hirdetőtábláján, valamint az Önkormányzat honlapján - közzé kell tenni. A közzététel az Önkormányzat kötelezettsége.

Kelt: Cegléd, 2025. …...

|  |  |  |
| --- | --- | --- |
| …………………….  Önkormányzat  **Cegléd Város Önkormányzata**  Dr. Csáky András  *polgármester* |  | …………………….  Feladatellátó  **„Kossuth Művelődési Központ” Nonprofit Közhasznú Kft.**  Détári-Lukács Ágnes  *ügyvezető* |
| Ellenjegyezte:  …………………….  Dr. Diósgyőri Gitta  *címzetes főjegyző* |  |  |
| Pénzügyi ellenjegyző:  …………………….  Sipos Nikoletta  *pénzügyi irodavezető* |  |  |

Pénzügyi ellenjegyzés kelte: 2025. …...