

**Cegléd Város Polgármesterétől**

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400

Iktatószám: C/613/2025. Tárgy:Ceglédi városapplikáció átadása

Előterjesztő: Dr. Csáky András polgármester Ceglédi TV Közhasznú Nonprofit Kft. részére

Szakmai előterjesztő: Pap Zsolt ügyvezető Melléklet: ajánlattétel

Ügyintéző: Lendér Zsuzsanna kontroller

**ELŐTERJESZTÉS**

**Cegléd Város Önkormányzata Képviselő-testületének**

**2025. március 20-ai nyilvános ülésére**

**Tisztelt Képviselő-testület!**

Cegléd Város Önkormányzatának 2025.02.27-i rendkívüli Tulajdonosi Bizottsági ülésén napirendi pont volt a Cegléd Város applikáció működése. Az Önkormányzat van szerződéses viszonyban az applikációt telepítő és üzemeltető Q-System Hungary Kft-vel. Jelenleg Szokolai Attila sajtóreferens tölti meg tartalommal az applikációt. Az ülésen elhangzottak szerint javaslat született, miszerint a Ceglédi TV Közhasznú Nonprofit Kft. vegye át az applikáció üzemeltetését.

Cegléd Város Önkormányzatának *a vagyongazdálkodás szabályairól szóló 1/2018. (I. 31.) önkormányzati rendelet*e 8. §-ában megállapított hatáskörére való tekintettel terjesztem elő az önkormányzati tulajdonú gazdasági társaság, a **Ceglédi TV Közhasznú Nonprofit Kft.** ajánlatát, melyet mellékelten csatolok.

Az előterjesztést **a Tulajdonosi Bizottság** tárgyalja**.** A TUB véleménye – jegyzőkönyvi kivonat formájában – a Képviselő-testület ülésén helyben kerül ismertetésre.

A döntéshozatal *az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény* 37. § (1) bekezdése alapján, **nyilvános ülés** keretében, *Magyarország helyi önkormányzatairól szóló 2011. évi CLXXXIX. törvény* (Mötv.) 50. §-a alapján, figyelemmel a 47. § (2) bekezdésére, valamint a Kt. SzMSz 59. §-ára – **egyszerű szavazati arányt** igényel.

Cegléd, 2025. március 5.

Dr. Csáky András

polgármester

**A. Határozati javaslat**

Cegléd Város Önkormányzatának Képviselő-testülete, mint a Ceglédi TV Közhasznú Nonprofit Kft. legfőbb szerve a Tulajdonosi Bizottság javaslatának figyelembe vételével

1. Nem támogatja, hogy átadásra kerüljön a Ceglédi TV Közhasznú Nonprofit Kft. (2700 Cegléd, Teleki utca 12.) részére a Cegléd város applikáció üzemeltetése.
2. Utasítja a Ceglédi Közös Önkormányzati Hivatalt, hogy a határozatról az érintetteket értesítse.

Határidő: azonnal Felelős: Dr. Csáky András polgármester

**B. Határozati javaslat**

Cegléd Város Önkormányzatának Képviselő-testülete, mint a Ceglédi TV Közhasznú Nonprofit Kft. legfőbb szerve a Tulajdonosi Bizottság javaslatának figyelembe vételével

1. Elfogadja a Ceglédi TV Közhasznú Nonprofit Kft. (2700 Cegléd, Teleki utca 12.) ajánlatát a Cegléd város applikáció üzemeltetése kapcsán.
2. Fedezetet a Ceglédi TV Közhasznú Nonprofit Kft. saját bevételéből biztosítja, saját költségvetése terhére.
3. Utasítja a Ceglédi TV Közhasznú Nonprofit Kft. ügyvezetőjét a szükséges feladatok átvételére és a feladatellátás elvégzésére.
4. Utasítja a Ceglédi Közös Önkormányzati Hivatalt, hogy a határozatról az érintetteket értesítse.

Határidő: azonnal Felelős: Dr. Csáky András polgármester

A határozatot kapja:

1. Kontroller
2. Ceglédi TV Közhasznú Nonprofit Kft.
3. Ceglédi Közös Önkormányzati Hivatal Pénzügyi Iroda

Az előterjesztést láttam:

Dr. Diósgyőri Gitta

címzetes főjegyző