

**Cegléd Város Önkormányzatának Polgármesterétől**

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400

|  |  |  |
| --- | --- | --- |
| **Szám**: C/611/2025.  **Előterjesztő**: Dr. Csáky András polgármester  **Szakmai előterjesztő**: Mótyán Krisztián ügyvezető |  | **Tárgy**: 2025. évi Felújítási és hasznosítási terv jóváhagyása  **Melléklet**: VÁRVAG Nonprofit Kft. beadványa |

**ELŐTERJESZTÉS**

A Képviselő-testület 2025. március 20-i nyilvános ülésére

**Tisztelt Képviselő-testület!**

Cegléd Város Önkormányzata és a VÁRVAG Nonprofit Kft. (mint Hasznosító, továbbiakban: Hasznosító) között 2021. október 22. napján Hasznosítási szerződés jött létre az Önkormányzati tulajdonú lakás és nem lakás céljára szolgáló helyiségek hasznosítására vonatkozóan, melynek 3.1. pontja szerint a Hasznosító köteles évente a szerződés hatálya alá tartozó lakásokra és helyiségekre vonatkozóan felújítási és hasznosítási tervet készíteni, melyet az Önkormányzat Képviselő-testülete hagy jóvá.

Fentiek alapján a VÁRVAG Nonprofit Kft. 1. sz. mellékletként csatolt beadványában részletezi a 2025. évi tervezett bérleti díj bevételek, várható kintlévőségek, üzemeltetési és karbantartási költségek, felújítási ütemterv és várható költségek kimutatását, és terjeszti Tisztelt Képviselő-testület elé.

Az előterjesztést a **Tulajdonosi Bizottság** és a **Gazdasági** **Bizottság** tárgyalja. A Bizottságok véleménye a Képviselő-testület ülésén helyben kerül kiosztásra jegyzőkönyvi kivonat formájában.

A döntéshozatal a Magyarország helyi önkormányzatairól szóló 2011. évi CLXXXIX. törvény 46. § (1) bekezdésére figyelemmel **nyilvános** ülés keretében, az SzMSz 40.§ (2) bekezdése alapján **egyszerű szótöbbséget** igényel.

Kérem a Tisztelt Képviselő-testületet, az előterjesztést megtárgyalni, döntésüket meghozni szíveskedjenek.

Cegléd, 2025. március 04.

Dr. Csáky András

polgármester

**Határozati javaslat**

**Cegléd Város Önkormányzatának Képviselő – testülete**

1. jóváhagyja az önkormányzati tulajdonú lakásokra és helyiségekre vonatkozó, a VÁRVAG Nonprofit Kft., mint hasznosító által benyújtott 2025. évi felújítási és hasznosítási tervet, a határozat elválaszthatatlan részét képező 1. melléklete szerint.
2. utasítja a Ceglédi Közös Önkormányzati Hivatalt a szükséges intézkedések megtételére.

**Határidő:** azonnal **Felelős:** Dr. Csáky András polgármester

**Határozatot kapják:**

1. VÁRVAG Nonprofit Kft.
2. Ceglédi Közös Önkormányzati Hivatal Pénzügyi Iroda
3. Ceglédi Közös Önkormányzati Hivatal Kontroller

**Az előterjesztést láttam:**

Dr. Diósgyőri Gitta

címzetes főjegyző

*1. melléklet a …/2025. (III. 20.) Ök. határozathoz*





